|  |  |
| --- | --- |
|  |  |
| **REPUBLIKA HRVATSKA**  **KARLOVAČKA ŽUPANIJA** |
| **OPĆINA ŽAKANJE** |
| **DJEČJI VRTIĆ PČELICA ŽAKANJE** |
| ***ŽAKANJE 59D***  ***47276 ŽAKANJE*** |

**KLASA**: 601-07/25-01/01

**URBROJ**: 2133-22-1-01-25-01

Žakanje, 22. rujna 2025. godine

**IZVJEŠĆE**

**O REALIZACIJI GODIŠNJEG PLANA I PROGRAMA RADA**

**DJEČJEG VRTIĆA PČELICA ŽAKANJE**

**ZA PEDAGOŠKU GODINU**

**2024./2025.**



Izvješće sastavila:

ravnateljica,

Barbara Cerjanec

Žakanje, 31. kolovoza 2025. godine

Na temelju članka 21. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 59. Statuta Dječjeg vrtića Pčelica Žakanje donosi se

Izvješće o realizaciji godišnjeg plana i programa Dječjeg vrtića Pčelica Žakanje za pedagošku godinu 2024./2025.

koje je usvojeno na 5. sjednici Odgojiteljskog vijeća, održanoj dana 28. kolovoza 2025. godine, i 50. sjednici Upravnog vijeća, održanoj dana 22. rujna 2025. godine.

Ravnateljica:

Barbara Cerjanec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Upravnog vijeća:

Anita Srbelj-Dehlić, dipl.oec.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SADRŽAJ

[1. UVOD 1](#_Toc207011099)

[2. USTROJSTVO RADA 2](#_Toc207011100)

[2.1 REDOVNI PROGRAM 2](#_Toc207011101)

[2.2 PROGRAM PREDŠKOLE 2](#_Toc207011102)

[2.3 PODACI O BROJU DJECE UKLJUČENE U PROGRAME DJEČJEG VRTIĆA 2](#_Toc207011103)

[2.4 DJELATNICI DJEČJEG VRTIĆA 5](#_Toc207011104)

[2.5 RADNO VRIJEME VRTIĆA 6](#_Toc207011105)

[2.6 RAD DJEČJEG VRTIĆA U LJETNIM MJESECIMA I KORIŠTENJE GODIŠNJEG ODMORA 6](#_Toc207011106)

[3. PROSTORNO – MATERIJALNI UVJETI 7](#_Toc207011107)

[4. NJEGA I ZDRAVSTVENA SKRB ZA TJELESNI RAST I ZDRAVLJE DJECE 8](#_Toc207011108)

[4.1 ZDRAVSTVENA SKRB O DJECI 8](#_Toc207011109)

[4.2 PREHRANA DJECE 8](#_Toc207011110)

[4.3 HIGIJENA PROSTORA I DJECE 9](#_Toc207011111)

[4.4 DJELATNICI DJEČJEG VRTIĆA 9](#_Toc207011112)

[4.5 RAD S DJECOM S TEŠKOĆAMA U RAZVOJU 10](#_Toc207011113)

[5. ODGOJNO-OBRAZOVNI RAD 11](#_Toc207011114)

[5.1 ODGOJNO OBRAZOVNI RAD U REDOVITOM JASLIČKOM PROGRAMU – SKUPINA MEDENJACI 11](#_Toc207011115)

[5.2 ODGOJNO OBRAZOVNI RAD U REDOVITOM JASLIČKOM PROGRAMU – SKUPINA SUNCOKRETI 16](#_Toc207011116)

[5.3 ODGOJNO OBRAZOVNI RAD U PROGRAMU PREDŠKOLE 21](#_Toc207011117)

[5.4 SAMOVREDNOVANJE ODGOJNO-OBRAZOVNOG RADA 23](#_Toc207011118)

[5.5 VOĐENJE PEDAGOŠKE DOKUMENTACIJE 23](#_Toc207011119)

[6. NAOBRAZBA I STRUČNO USAVRŠAVANJE 23](#_Toc207011120)

[7. SURADNJA S RODITELJIMA 29](#_Toc207011121)

[8. SURADNJA S VANJSKIM USTANOVAMA 30](#_Toc207011122)

[9. GODIŠNJE IZVJEŠĆE PLANA I PROGRAMA ZDRAVSTVENOG VODITELJA 31](#_Toc207011123)

[10. GODIŠNJE IZVJEŠĆE PLANA I PROGRAMA PEDAGOGA 33](#_Toc207011124)

[11. GODIŠNJE IZVJEŠĆE PLANA I PROGRAMA RAVNATELJA 35](#_Toc207011125)

# 

# UVOD

Dječji vrtić Pčelica Žakanje, sa sjedištem na adresi Žakanje 59D, 47276 Žakanje, započeo je s provođenjem svog odgojno-obrazovnog rada 1. rujna 2021. godine. Osnivač Ustanove je Općina Žakanje.

Temeljna svrha programa Dječjeg vrtića Pčelica Žakanje jest zadovoljavanje potreba u području ranog i predškolskog odgoja i obrazovanja na području Općine Žakanje i okolnih općina, sukladno raspoloživim kapacitetima. Cilj Vrtića je ostvarivanje redovitog programa njege, odgoja, obrazovanja, zdravstvene zaštite, prehrane i socijalne skrbi za djecu rane i predškolske dobi, uz poštivanje individualnih potreba i razvojnih mogućnosti svakog djeteta. Poseban naglasak stavljen je na stvaranje poticajnog i sigurnog okruženja koje djeci osigurava uvjete za optimalan razvoj svih potencijala, uvažavajući njihove osobne, obiteljske i društvene okolnosti.

U pedagoškoj godini 2024./2025. posebnu smo pozornost posvetili povećanju boravka djece na otvorenom prostoru, s ciljem promicanja zdravih životnih navika i osvještavanja važnosti svakodnevnog kretanja. Aktivnosti na svježem zraku postale su dio svakodnevice, čime smo dodatno poticali tjelesni razvoj i cjelokupnu dobrobit djece.

Velik naglasak stavljen je i na jačanje suradnje i komunikacije s roditeljima. Tijekom godine trudili smo se uključiti roditelje u odgojno-obrazovni proces kroz individualne razgovore, oglasne ploče, Viber grupe, e-mail komunikaciju, radne radionice i neformalna druženja. Ovakav pristup rezultirao je boljim partnerstvom i većim povjerenjem između roditelja i Vrtića.

Tijekom godine ostvarena je i suradnja s Općinom Žakanje u okviru projekta Ministarstva demografije i useljeništva. U sklopu projekta provodile su se sportske radionice s naglaskom na gimnastiku, čime smo dodatno obogatili naš program i omogućili djeci razvoj motoričkih vještina kroz strukturirane i zabavne sadržaje.

# USTROJSTVO RADA

Tijekom pedagoške godine 2024./2025. u Dječjem vrtiću Pčelica Žakanje ostvarivali su se sljedeći programi:

* Redovni desetsatni program njege, odgoja, obrazovanja, zdravstvene zaštite, prehrane i socijalne skrbi djece rane dobi,
* Redovni desetsatni program njege, odgoja, obrazovanja, zdravstvene zaštite, prehrane i socijalne skrbi djece predškolske dobi,
* Program predškole za djecu koja nisu uključena u redovni desetsatni program.

## **REDOVNI PROGRAM**

Odgojno-obrazovni rad organiziran je u dvije odgojno-obrazovne skupine djece rane i predškolske dobi i to u jednoj dobno mješovitoj jasličkoj skupini Medenjaci (djeca starosti od navršene 1. godine do navršene 3. godine života) i jednoj dobno mješovitoj vrtićkoj skupini Suncokreti (djeca starosti od navršene 3. godine do polaska u osnovnu školu). Pedagošku godinu započeli smo 1. rujna 2024. godine, a završili 31. kolovoza 2025. godine.

## **PROGRAM PREDŠKOLE**

Program predškole provodio se od 1. listopada 2024. do 31. svibnja 2025. godine u cjelovitom fondu od 250 sati za djecu školske obveznike 2025./2026. godine. Provodio se u popodnevnim satima, u sklopu redovnog desetsatnog programa, od 12:30 do 16:00 sati, dva puta tjedno po 3,5 sata neposrednog rada s djecom, ponedjeljkom i utorkom, u prostoru Dječjeg vrtića Pčelica Žakanje uz vodstvo odgojiteljice Danice Fric. U program su bila uključena sva djeca u godini prije polaska u osnovnu školu koja ne pohađaju redoviti program dječjeg vrtića i djeca u godini prije polaska u osnovnu školu uključena u redovni desetsatni program Vrtića.

## **PODACI O BROJU DJECE UKLJUČENE U PROGRAME DJEČJEG VRTIĆA**

U nastavku slijedi prikaz broja uključene djece u programe dječjeg vrtića na početku pedagoške godine, tablični prikaz stanja s 31. kolovozom 2025. godine te tablični prikazi upisane djece i njihove nazočnosti (%) tijekom godine s obzirom na programe u koje su uključeni. Najčešći razlozi smanjene prisutnosti djece su različite bolesti djece, ispisi budućih prvašića tijekom ljetnih mjeseci i korištenje godišnjeg odmora djelatnika vrtića i roditelja.

|  |  |
| --- | --- |
| **PROGRAM** | **BROJ DJECE** |
| Redovni desetosatni jaslički program | 22 |
| Redovni desetosatni vrtićki program | 27 |
| Program Predškole za djecu koja nisu uključena u redoviti program | 3 |
| Ukupno djece uključeno u redovni program | 49 |
| Ukupno djece uključeno u programe javnih potreba | 3 |
| UKUPNO DJECE | 52 |

*Tablica 1. Broj upisane djece po programima 1.9.2024.*

|  |  |
| --- | --- |
| **PROGRAM** | **BROJ DJECE** |
| Redovni desetosatni jaslički program | 20 |
| Redovni desetosatni vrtićki program | 24 |
| Program Predškole za djecu koja nisu uključena u redoviti program | / |
| Ukupno djece uključeno u redovni program | 44 |
| Ukupno djece uključeno u programe javnih potreba | / |
| UKUPNO DJECE | 44 |

*Tablica 2. Broj upisane djece po programima 31.8.2025.*

|  |  |  |  |
| --- | --- | --- | --- |
| **MJESEC** | **BROJ UPISANE DJECE** | **BROJ PRISUTNE DJECE** | **POSTOTAK PRISUTNOSTI** |
| **9/2024** | 21 | 19 | 88,21 |
| **10/2024** | 22 | 19 | 85,38 |
| **11/2024** | 22 | 17 | 76,32 |
| **12/2024** | 22 | 17 | 78,79 |
| **1/2025** | 22 | 18 | 82,47 |
| **2/2025** | 22 | 16 | 70,45 |
| **3/2025** | 22 | 17 | 78,14 |
| **4/2025** | 22 | 18 | 80,37 |
| **5/2025** | 22 | 20 | 93,06 |
| **1.-15.6/2025** | 22 | 17 | 77,73 |
| **16.-30.6/2025** | 20 | 16 | 81,67 |
| **7/2025** | 20 | 12 | 61,30 |
| **8/2025** | 20 | 17 | 86,36 |
| **UKUPNO PROSJEK** | **21** | **17** | **80,02** |

*Tablica 3. Broj upisane i nazočne djece po mjesecima - Redovni jaslički program*

|  |  |  |  |
| --- | --- | --- | --- |
| **MJESEC** | **BROJ UPISANE DJECE** | **BROJ PRISUTNE DJECE** | **POSTOTAK PRISUTNOSTI** |
| **9/2024** | 27 | 23 | 86,42 |
| **10/2024** | 27 | 23 | 85,51 |
| **11/2024** | 27 | 19 | 69,59 |
| **12/2024** | 27 | 21 | 77,78 |
| **1/2025** | 28 | 24 | 87,41 |
| **2/2025** | 28 | 21 | 76,43 |
| **3/2025** | 27 | 24 | 86,73 |
| **4/2025** | 27 | 22 | 82,15 |
| **5/2025** | 27 | 25 | 91,81 |
| **1.-15.6/2025** | 26 | 26 | 98,85 |
| **16.-30.6/2025** | 28 | 19 | 66,67 |
| **7/2025** | 28 | 18 | 63,98 |
| **8/2025** | 23 | 13 | 56,13 |
| **UKUPNO PROSJEK** | **27** | **21** | **79,19** |

*Tablica 4. Broj upisane i nazočne djece po mjesecima - Redovni vrtićki program*

|  |  |  |  |
| --- | --- | --- | --- |
| **MJESEC** | **BROJ UPISANE DJECE** | **BROJ PRISUTNE DJECE** | **POSTOTAK PRISUTNOSTI** |
| **9/2024** | / | / | / |
| **10/2024** | 3 | 3 | 92,59 |
| **11/2024** | 3 | 3 | 100,00 |
| **12/2024** | 3 | 3 | 100,00 |
| **1/2025** | 3 | 3 | 87,50 |
| **2/2025** | 3 | 2 | 77,78 |
| **3/2025** | 3 | 3 | 100,00 |
| **4/2025** | 3 | 3 | 95,83 |
| **5/2025** | 3 | 3 | 100,00 |
| **6/2025** | / | / | / |
| **7/2025** | / | / | / |
| **8/2025** | / | / | / |
| **UKUPNO PROSJEK** | **3** | **3** | **94,21** |

*Tablica 5. Broj upisane i nazočne djece po mjesecima – Program predškole*

## **DJELATNICI DJEČJEG VRTIĆA**

Dječji vrtić Pčelica Žakanje je tijekom pedagoške godine 2024./2025. imao ukupno 13 djelatnika. Od toga je bilo 10 stručno-pedagoških radnika i 3 pomoćno-tehnička radnika.

U nastavku slijede tablični prikazi djelatnika prema radnim mjestima i stručnoj spremi, radnom vremenu djelatnika te popis odgojitelja prema odgojno-obrazovnim skupinama.

|  |  |  |
| --- | --- | --- |
| **IME I PREZIME** | **RADNO MJESTO** | **STRUČNA SPREMA** |
| Barbara Cerjanec | RAVNATELJICA /ODGOJITELJICA | VŠS |
| Maja Jakić | STRUČNA SURADNICA PEDAGOGINJA/ ODGOJITELJICA | VSS |
| Tihana Špoljarić | ZDRAVSTVENA VODITELJICA | VSS |
| Mihaela Magdić | ZDRAVSTVENA VODITELJICA | VSS |
| Maja Bukovac | ODGOJITELJICA | VŠS |
| Danica Fric | ODGOJITELJICA | VŠS |
| Marina Pereško | ODGOJITELJICA | VŠS |
| Iva Rahija | ODGOJITELJICA | VŠS |
| Barbara Žapčić | ODGOJITELJICA | SSS |
| Ivana Borković | ODGOJITELJICA | SSS |
| Vesna Jaklević | KUHARICA | SSS |
| Katica Bućan | SPREMAČICA | NSS |
| Nikolina Mihelić | SPREMAČICA/POMOĆNI RADNIK ZA NJEGU SKRB I PRATNJU | SSS |

*Tablica 6. Struktura i popis djelatnika prema radnim mjestima*

|  |  |
| --- | --- |
| **RADNO MJESTO** | **RADNO VRIJEME** |
| RAVNATELJICA | 20-satno tjedno radno vrijeme fleksibilno raspoređeno, sukladno postavljenim zadaćama |
| PEDAGOGINJA | 20-satno tjedno radno vrijeme fleksibilno raspoređeno, sukladno postavljenim zadaćama |
| ZDRAVSTVENA VODITELJICA | 4-satno tjedno radno vrijeme fleksibilno raspoređeno, sukladno postavljenim zadaćama |
| ODGOJITELJICA | od 06:00 do 11:30 ili od 10:00 do 15:30 sati; od 7:00 do 12:30 ili 10:30 do 16:00, odnosno 5,5 sati dnevno u neposrednom radu s djecom; ostatak se određuje na sljedećim poslovima: pripreme za rad, razni oblici suradnje s roditeljima, stručno usavršavanje i društvene aktivnosti |
| KUHARICA | od 7:00 do 14:00 sati |
| SPREMAČICA | od 12:00 do 18:00 sati |

*Tablica 7. Radno vrijeme djelatnika dječjeg vrtića*

|  |  |
| --- | --- |
| **SKUPINA - PROGRAM** | **ODGOJITELJICE** |
| Cjelodnevni desetsatni jaslički program | Marina Pereško  Maja Bukovac (porodiljni/roditeljski dopust)  Ivana Borković – zamjena za Maju Bukovac  Nikolina Mihelić |
| Cjelodnevni desetsatni vrtićki program | Iva Rahija  Danica Fric |
| Program Predškole | Danica Fric |

*Tablica 8. Popis odgojitelja/ica prema odgojno-obrazovnim skupinama (stanje s 31.7.2025.)*

## **RADNO VRIJEME VRTIĆA**

Radno vrijeme vrtića bilo je prilagođeno potrebama roditelja, tako da je vrtić radio od ponedjeljka do petka od 06.00 do 16.00 sati. Prema zamolbama roditelja, vrtić je bio prema potrebi dežuran od 05.45 sati. Redovni desetosatni program odvijao se od 06.00 do 16.00 sati. Radno vrijeme programa javnih potreba bilo je organizirano tako da se program Predškole provodio dva puta tjedno (ponedjeljkom i utorkom) u trajanju od 3,5 sata (12.30 – 16.00) i to od 1. listopada 2024. do 31. svibnja 2025. godine u ukupnom trajanju 250 sati.

## **RAD DJEČJEG VRTIĆA U LJETNIM MJESECIMA I KORIŠTENJE GODIŠNJEG ODMORA**

Na temelju provedene ankete o prisustvu djece u ljetnim mjesecima, zbog smanjenog broja prisutne djece u razdoblju od 21. srpnja do 1. kolovoza vrtićka i jaslička skupina bile su spojene. Zbog vrlo malog broja djece u prvim tjednima kolovoza donesena je Odluka o korištenju kolektivnog godišnjeg odmora djelatnika Dječjeg vrtića u razdoblju od 4. do 14. kolovoza 2025. godine te je vrtić bio zatvoren.

Tijekom božićno-novogodišnjih praznika također se zbog malog broja djece radilo u jednoj skupni, a 27. i 31. prosinca je vrtić bio zatvoren.

# PROSTORNO – MATERIJALNI UVJETI

Okruženje u kojemu se provodi program predstavlja niz čimbenika koji potiču i usmjeravaju djetetov cjelokupni razvoj utječu na oblikovanje njegove osobnosti, vrijednosti, navika i vještina. Materijalne uvjete rada potrebno je kvalitetno i poticajno oblikovati tako da djeca mogu zadovoljiti opće i posebne potrebe u skladu sa svojim interesima, individualnim potrebama i potencijalima, tako da promoviraju vrijednosti na kojima se temelje načela koja podrazumijevaju kulturu vrtića, poticajno prostorno-materijalno i socijalno okruženje, vođenje vrtića, i slično.

Tijekom pedagoške godine kontinuirano je provođeno testiranje i održavanje sustava vatrodojave, kao i redovito tekuće održavanje, koje je uključivalo servisiranje aparata, sustava ventilacije te popravke namještaja, sobe dnevnog boravka svježe su okrečene. Redovito su nabavljani likovni i potrošni materijali potrebni za svakodnevne aktivnosti s djecom. Centri aktivnosti unutar skupina sustavno su obogaćivani novom opremom i didaktičkim materijalima, nadopunjena je i biblioteka vrtića za nekoliko novih naslova stručne literature, a za djecu je nabavljena i nova posteljina, čime su dodatno unaprijeđeni higijenski i pedagoški uvjeti rada.

U suradnji s osnivačem, Općinom Žakanje, uspješno su provedena dva projekta kojima su osigurana dodatna financijska sredstva za unapređenje rada vrtića.

Na temelju Javnog poziva Ministarstva demografije i useljeništva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole, Općina Žakanje osigurala je sredstva za provedbu sportskih aktivnosti i to gimnastike. Dobivena sredstva iskorištena su za nabavu sportske opreme, raznih rekvizita, motoričkih poligona i sličnih sadržaja koji doprinose razvoju dječje motorike i zdravim životnim navikama.

Prijavom na projekt "Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima", kojeg provodi Ministarstvo demografije i useljeništva, vrtić je osigurao oko 26.000,00 eura. Dio sredstava namijenjen je opremanju novih prostorija Dječjeg vrtića, a u planu je i izgradnja nadstrešnice u dvorištu. Ostatak sredstava iskorišten je za opremanje postojećih skupina kroz nabavu raznih edukativnih, kreativnih, sportskih i kulturnih sadržaja, kao i informatičke opreme (laptop i projektor) te novih uređaja za kuhinju, čime je dodatno unaprijeđena kvaliteta skrbi i boravka djece u vrtiću.

# NJEGA I ZDRAVSTVENA SKRB ZA TJELESNI RAST I ZDRAVLJE DJECE

Zdravstveni odgoj djece predškolske dobi temelj je prevencije i unapređenja zdravlja, sprečavanja

bolesti i osiguravanja kvalitete života. Svjetska zdravstvena organizacija (SZO) ističe da je

osiguranje zdravog odrastanja zadatak odraslih osoba. Skrb za tjelesni rast i razvoj djece temeljena

je na provođenju Programa zdravstvene zaštite i unaprjeđenja zdravlja djece u dječjim vrtićima te

Godišnjim planom i programom odgojno-obrazovnog rada za pedagošku godinu 2024./2025.

U nastavku slijedi prikaz temeljnih informacija o zdravstvenoj skrbi o djeci i djelatnicima vrtića tijekom pedagoške godine, prehrani u dječjem vrtiću, higijeni prostora i sigurnosti djece, radu s djecom s teškoćama u razvoju te provedenim inicijalnim razgovorima i periodu prilagodbe na dječji vrtić kod novoupisane djece.

## **ZDRAVSTVENA SKRB O DJECI**

Od rujna do prosinca u Dječjem vrtiću nije bila zaposlena zdravstvena voditeljica, stoga je ravnateljica obavljala poslove zdravstvene voditeljice. Od prosinca do veljače na radnom mjestu zdravstvene voditeljice zaposlena je bila viša medicinska sestra T. Špoljarić, a od ožujka M. Magdić.

Zdravstvenu skrb o djeci u pedagoškoj godini 2024./2025. provodile su odgojiteljice i zdravstvena voditeljica. Zadaci postavljeni u Godišnjem planu i programu uspješno su ostvareni. Za svako dijete uključeno u DV Pčelica Žakanje redovito je vođen zdravstveni karton. Isti je vodila zdravstvena voditeljica i po potrebi ravnateljica vrtića.

U ovoj pedagoškoj godini provedeno je dva puta antropometrijsko mjerenje djece. Roditeljima djece kod koje je zabilježeno da spadaju u skupinu gojaznosti poslan je e-mail sa savjetima i potporom u svrhu suzbijanja debljine informativnog karaktera.

## **PREHRANA DJECE**

Prehrana djece u našoj Ustanovi planira se i provodi prema važećim prehrambenim standardima i normativima određenim „Programom zdravstvene zaštite djece, higijene i pravilne prehrane u dječjim vrtićima“ iz 2007. godine. Jelovnici i normativi koje primjenjujemo u praksi su oni s naglaskom na raznovrsnost i sezonske namirnice (kvaliteta i kvantiteta namirnica u skladu s propisima) uz redovitu hidraciju. Svi se obroci spremaju u vrtićkoj kuhinji.

U 10-satnom program djeci je dostupno 4 obroka (doručak, voćni obrok (užina 1), ručak i užina 2). Doručak se servira do 08:00 sati dok je ručak za jasličku skupinu u 11:00 sati a za vrtićku skupinu u 11:30 sati. Obje su skupine sve obroke konzumirale u svojoj sobi dnevnog boravka.

Prema prehrambenim potrebama djece, jelovnik se jednom mjesečno sastavljao, po potrebi izmjenjivao i nadopunjavao. Kako bi roditelji kod kuće mogli uravnotežiti djetetovu prehranu i planirati jelovnik, isti su bili dostupni na oglasnoj ploči vrtića.

Za dječje rođendane roditelji su donosili čajeve i multivitaminske sokove, puno zrnate kekse, voće za izradu ražnjića od voća ili zdravih smoothija.

Prema potrebi tijekom godine jelovnik je bio prilagođen s obzirom na potencijalne alergene ili kod sumnje na razvoj gastrointestinalnih tegoba.

U svibnju je posebno izrađen jelovnik bez laktoze jer je postavljena sumnja od strane pedijatra na intoleranciju na laktozu, međutim nakon kontrole pedijatra, ista sumnja je isključena i dijete iz jasličke skupine je nastavilo s redovitim jelovnikom bez tegoba.

Dijete koje je imalo alergiju na jaja, u lipnju 2025. se ta alergija isključuje potvrdom pedijatra nakon alergološkog testiranja.

Dodatnih alergijskih reakcija ili posebnih odstupanja tijekom pripreme i konzumiranja hrane nije bilo.

Tijekom cijele pedagoške godine radilo se na provođenju i unapređivanju higijensko zdravstvenih uvjeta za što bolji rast i razvoj djece s ciljem očuvanja dječjeg zdravlja i kvalitetnog življenja. U kuhinji se radi prema pravilima HACCP sustava uz uredno vođenje evidencijskih listi. Prati se dnevna evidencija izdanih obroka za sve skupine. Vodi se i Evidencija o nabavi i uporabi reprodukcijskog i potrošnog materijala, pića i napitaka za skladište kuhinje.

U upotrebi su digitalni termometri s termalnim sondama za zamrzivač i hladnjak, kao i digitalni termometar za skladište. Uredno se vodi dnevna evidencija temperature skladišta. Postavljen je novi ubodni termometar s obnovljenim certifikatom u trajanju od dvije godine i redovnom kontrolom kuharice.

## **HIGIJENA PROSTORA I DJECE**

Dječja posteljina redovito se izmjenjivala svaki drugi tjedan, a po potrebi i češće. Pranje posteljine vrši spremačica u vrtićkoj praonici. Preventivna zaštita od bolesti provodila se svakodnevnim provjetravanjem prostora dnevnog boravka, pregledavanjem čistoće i urednosti kupaonskog prostora, dezinfekcijom igračaka. Tjednu kontrolnu evidenciju o stupnju čistoće s napomenama vodila je zdravstvena voditeljica.

## **4.4 DJELATNICI DJEČJEG VRTIĆA**

Radnici su svakodnevno nosili radnu odjeću i obuću sukladno radnom mjestu te redovito održavali osobnu higijenu, s naglaskom na pranju ruku. Samoeducirali su se o zdravstvenim temama putem stručne literature, časopisa i internetskih izvora. Zdravstveni voditelj je odslušao jednu edukaciju na temu: „Podrška obiteljima djece rane dobi s razvojnim rizicima i teškoćama“ koja je održana u tri djela. Obrađene teme su: „Teškoće hranjenja kod djece“, „Mreža suradnje“ i „Montessori principi u svakodnevnom životu“.

Također samostalno je proučavala literaturu na teme: „Uloga medicinske sestre i planiranje pravilne prehrane u dječjim vrtićima“ te „Značenje uhranjenosti predškolske djece za izradbu jelovnika u dječjem vrtiću“. Svi su zaposlenici vrtića, na temelju zakonskih propisa za pojedina radna mjesta, redovito obavljali sanitarne preglede. Nisu evidentirane ozljede na radu.

## **RAD S DJECOM S TEŠKOĆAMA U RAZVOJU**

U pedagoškoj godini 2024./2025. Dječji vrtić Pčelica Žakanje nije pohađalo ni jedno dijete s težim smetnjama u razvoju. Teškoće detektirane kod djece odnose se na područje govorno-jezičnog razvoja te je nekolicina djece tijekom godine bila uključena u logopedski tretman izvan ustanove.

Pedagoginja je provodila individualni rad s djecom kod koje se pokazala potreba za poticanjem određenog područja razvoja (područje socio–emocionalnog i spoznajnog razvoja djeteta). Rad je bio usmjeren na razvoj komunikacijskih, socijalnih i emocionalnih vještina, poticanje djeteta na društveno prihvatljivo ponašanje i kvalitetniji odnos s vršnjacima.

* 1. **INICIJALNI RAZGOVORI I PERIOD PRILAGODBE DJECE NA DJEČJI VRTIĆ**

Prije početka pedagoške godine, provođeni su inicijalni razgovori s roditeljima novoupisane djece uz prisustvo djece prema Inicijalnom upitniku koji je sastavljen u te svrhe, a koga uz ostalu potrebnu ispunjenu dokumentaciju, roditelji donose ispunjenog na inicijalni razgovor. Inicijalni razgovori su se provodili s ciljem upoznavanja psihofizičkog stanja pojedinog djeteta prije nego bude uključeno u vrtić, a iste je provodio stručni tim, odnosno v.d. ravnateljica i pedagoginja vrtića. Procesu prilagodbe novoupisane djece se posvećivala posebna pažnja tijekom odgojno-obrazovnog rada, te je za svako dijete razrađen dvotjedni plan prilagodbe u kojem je definirano u koje vrijeme će dijete boraviti u vrtiću. Duljina boravka se postupno povećavala iz dana u dan, ovisno o individualnim karakteristikama djeteta. Za djecu upisanu u vrtićku skupinu proces prilagodbe je bio kraći od dva tjedna, ovisno o njihovom psihofizičkom stanju. Osim kroz pedagošku dokumentaciju skupina, odgojiteljice su procese prilagodbe novoupisane djece pratile i kroz ispunjavanje Protokola za praćenje prilagodbe u jaslicama i vrtiću kojeg su prilagale u njihove individualne dosjee.

# ODGOJNO-OBRAZOVNI RAD

Odgojno-obrazovni rad u pedagoškoj godini 2024./2025. bio je općenito usmjeren na poticanje cjelovitog rasta i razvoja djeteta, odnosno na kognitivni, psihomotorni, emocionalni, socijalni i govorni razvoj. U skladu s tim, posebna pažnja posvećivala se očuvanju zdravlja djece, razvoju pozitivne slike o sebi, razvoju samostalnosti, poticanju socijalne interakcije i komunikacije među djecom, poticanju slobodnog izražavanja, radoznalosti i kreativnosti. Također se vodila briga o praćenju i zadovoljavanju potreba i interesa djece te obogaćivanju materijalnog konteksta koji je u skladu s njihovom razvojnom razinom.

Uloga odgojitelja ogledala se u prepoznavanju i poticanju djetetovih spontanih stvaralačkih ponašanja te stvaranju materijalnih uvjeta za njihovo zadovoljavanje. Osim toga, bitna zadaća bila je i kvalitetno promišljanje i planiranje odgojno-obrazovne prakse. U skladu s tim, svaka grupa je bitnu zadaću realizirala specifično, u odnosu na iskazane dječje potrebe i interese pri čemu su se nastojala njegovati sva područja dječjeg razvoja te stvarati uvjeti za njihovo primjereno zadovoljavanje.

Svoj rad odgojiteljice su vrednovale kroz tromjesečne evaluacije u pedagoškoj dokumentaciji odgojne skupine te na temelju toga postavljale zadatke i daljnje ciljeve u radu s djecom.

## **ODGOJNO OBRAZOVNI RAD U REDOVITOM JASLIČKOM PROGRAMU – SKUPINA MEDENJACI**

|  |  |
| --- | --- |
| **ODGOJITELJICE**: | * Marina Pereško * Barbara Žapčić (rujan – travanj) * Ivana Borković (svibanj - kolovoz) * 3. odgojitelj u skupini: M. Jakić i B. Cerjanec (rujan-siječanj), I. Borković (veljača -travanj), N. Mihelić (svibanj – srpanj) |

|  |  |  |
| --- | --- | --- |
| **BROJ UPISANE DJECE** | Rujan 2024. | 22 |
| Lipanj 2025. | 20 |
| **BROJ NOVOUPISANE DJECE OVE PEDAGOŠKE GODINE** | Rujan 2024. | 9 |
| Lipanj 2025. | 3 |
| **ISPISI TIJEKOM GODINE** | Tijekom godine nije bilo ispisa. Petero djece je u lipnju preseljeno u vrtićku skupinu. | |
| **DJECA S TEŠKOĆAMA U RAZVOJU (BROJ DJECE I VRSTA TEŠKOĆE)** | Nije bilo upisane djece s teškoćama u razvoju. | |

***Nabavljen didaktički materijal i elementi****:*

Nabavljene su zavjese za istraživački centar od likovnog materijala. Nabavljeni su magnetni oblici za centar građenja te sprava za vježbanje (mostić i ljestve) koju je donijela ravnateljica.

***Zapažanja i napredak kod djece:***

Novoupisana djeca su se dobro i brzo prilagodila. J. P. se jedini nije u potpunosti prilagodio. Potrebno je dosta raditi na socio-emocionalnom razvoju, poticati ga na druženje i igru. Potrebno ga je također dosta poticati u jelu. M. P. je minimalno napredovao u govoru i komunikaciji s drugom djecom. Kod njega je potrebno dosta raditi na samostalnosti (oblačenje i obuvanje).

Nekoliko djece koristi još samo noćnu pelenu (J. P., L. Š., M. B.). S. F. i D. D. su vrlo uspješno odviknute od pelene. L. Š. još je u procesu odvajanja.

Novoupisana djeca u lipnju dobro su se i brzo prilagodila, uz povremen plač.

***Kulturni sadržaji u vrtiću:***

* *Kazališne predstave u vrtiću:*

30. rujna 2024. – Mađioničarska predstava (povodom vrtićkog rođendana)

7. listopada 2024. – predstava „Lila“ (projekt Ruksak pun kulture)

17. ožujka 2025. – predstava „A što ćeš ti biti kad odrasteš?“ (Kazalište Mala scena)

6. svibnja 2025. – predstava „Pripremimo dar za pet, cvijeće, tortu ili med“ (Kazalište Šareni svijet)

10. lipnja 2025. – kamišibaj predstave „Ptica rugalica“ i „Nije lako biti dijete“ (u sklopu projekta Ruksak pun kulture)

* *Posjeti u vrtiću:*

30. rujna 2024. – posjeta načelnika, pročelnice i ravnateljice OŠ Žakanje povodom vrtićkog rođendana

4. travnja 2025. – posjeta fizioterapeutkinje Kristine Gruden (Fizio MotusArt) povodom Tjedna zdravlja

23. travnja 2025. – posjeta učenika i knjižničarke iz OŠ Žakanje povodom Noći knjige (pričaonica „Vjeverice svađalice“)

24. travnja 2025. – fotografiranje (Dora Jurinčić)

5. lipnja 2025. – posjeta DVD-a Bubnjarci

* *Priredbe u vrtiću:*

18. prosinca 2024.- Božićno-novogodišnja priredba

* *Druženja:*

11. listopada 2024. – predstava „Izgubljena bodlja“, za jasličku i vrtićku skupinu

* *Humanitarne akcije:*

Prosinac 2024. – humanitarna akcija „Igračkom do osmijeha“

***Obilježavanje sportskih/zdravstvenih događaja u vrtiću:***

* 9. listopada 2024. održan je sportski dan u sklopu Dječjeg tjedna
* od 31. ožujka do 4. travnja, uoči Svjetskog dana zdravlja, obilježen je Tjedan tjelesne aktivnosti

***Sudjelovanje u likovnim i drugim natječajima:***

Sudjelovanje u nagradnom natječaju „Naj razred 2025.“ (Foto CEWE).

***Provedene aktivnosti/ obilježavanja:***

Sportski dan, Dječji tjedan, prvi dan jeseni, rođendan vrtića, svjetski dan pješačenja, svjetski dan kruha, dan kravate, svjetski dan jabuka, Međunarodni dan djeteta, Sveti Nikola, Sveta Lucija, prvi dan zime, dan smijeha, svjetski dan bolesnika, Valentinovo, Fašnik, Međunarodni dan žena, dan očeva, prvi dan proljeća, svjetski dan voda, svjetski dan kazališta, svjetski dan zdravlja, Uskrs, Dan planeta Zemlje, svjetski dan vatrogasaca, Međunarodni dan obitelji, prvi dan ljeta, dan čokolade.

***Suradnja s roditeljima:***

***Roditeljski sastanci***:

11. rujna 2024. održan je prvi roditeljski sastanak. Nakon uvodnog dijela roditelji su se podijelili po skupinama.

Dnevni red: opće informacije o radu vrtića, cijena vrtića, osiguranje, gimnastika, projekti i godišnji plan i program rada, razno.

Prisutni djelatnici: ravnateljica Barbara Cerjanec, pedagoginja Maja Jakić, odgojiteljice Marina Pereško, Barbara Žapčić, Danica Fric, Iva Rahija.

8. travnja 2025. održan je drugi roditeljski sastanak. Nakon uvodnog dijela roditelji su se podijelili po skupinama.

Dnevni red: stručna tema „Djeca i ekrani“ (pedagoginja Maja Jakić“), upisi za pedagošku godinu 2025./2026., događanja u vrtiću do kraja pedagoške godine. Po skupinama: odgojno-obrazovni rad, završno druženje.

Prisutni djelatnici: ravnateljica Barbara Cerjanec, pedagoginja Maja Jakić, zdravstvena voditeljica Mihaela Magdić, odgojiteljice Marina Pereško, Barbara Žapčić, Danica Fric, Iva Rahija.

***Radionice/igraonice***:

27. studenoga 2024. održana je prva radionica i čajanka. Roditelji su s djecom izrađivali kuglice za bor te pšenicu/ježića. Prisutni djelatnici: odgojiteljice Marina Pereško, Barbara Žapčić te pedagoginja Maja Jakić.

5. ožujka 2025. održana je druga radionica. Roditelji su s djecom izrađivali senzorne boce i šuškalice od raznovrsnih sitnih materijala za istraživački centar. Prisutni djelatnici: odgojiteljice Marina Pereško i Barbara Žapčić.

***Druženja:***

11. lipnja 2025. održano je završno druženje s roditeljima i djecom na Kupi u Bubnjarcima. Prisutni djelatnici: odgojiteljice Marina Pereško, Ivana Borković te ravnateljica Barbara Cerjanec.

***Roditelji u skupini***:

Roditelji su boravili u skupini zajedno s djecom za vrijeme prilagodbe. Nije bilo planiranih aktivnosti s roditeljima u skupini.

***Stručno usavršavanje:***

***- u vrtiću:***

* 22. studenoga 2024. – knjiga „Braniti se riječima“, Scott Cooper; priručnik za roditelje i učitelje (odgojiteljsko vijeće, odgojiteljica Danica Fric)
* 22. studenoga 2024. – knjiga „Razvojne mape“, Kristina Kaliman (odgojiteljsko vijeće, odgojiteljica Iva Rahija)
* 13. ožujka 2025. – knjiga „Poštovanje, povjerenje i ljubav“, Jesper Juul (odgojiteljsko vijeće, pedagoginja Maja Jakić)
* 8. travnja 2025. – prezentacija „Djeca i ekrani“ (roditeljski sastanak, pedagoginja Maja Jakić)
* 25. lipnja 2025. – knjiga „Pokaži mi kako se to radi“, Maja Pitamic; Montessori aktivnosti za vas i vaše dijete (odgojiteljsko vijeće, odgojiteljica Marina Pereško)

***- izvan vrtića:***

* 11. listopada 2024. – „Samoregulacijske vještine djece rane i predškolske dobi“ (online edukacija, Aktivnost+, Dora Marinić i Iva Barić)
* 25. ožujka 2025. – „Vrtić na biciklu“ (online edukacija, Trafiki, Lana Račić)
* 1. travnja 2025. – „Planiranje aktivnosti s djecom u vrtiću“ (online edukacija, KoHo pedagogija, Maja Jerčić)
* 15. travnja 2025. – „Glazba u vrtiću“ (online edukacija, Odgojitelji u akciji)
* 19. svibnja 2025. – radionica „Lutka kao pedagoško sredstvo“, voditelj Nenad Pavlović (Kino Edison, Karlovac)

***Projekti:***

Projekt ***MALI ISTRAŽIVAČI*** provodio se tijekom cijele pedagoške godine. Aktivnosti su se provodile na mjesečnoj bazi: rujan: formiranje istraživačkog centra, listopad: tema – boje jeseni, studeni: tema – tekstura, prosinac: tema – rastresiti materijal, izrada šuškalica, siječanj: tema – voda, led, snijeg, veljača: radionica senzornih boca s roditeljima, ožujak: tema – priroda, livada, kukci, travanj: tema – odnosi (veliko/malo, glasno/tiho i dr.), svibanj: tema – okus, miris.

Projekt ***U ZDRAVOM TIJELU, ZDRAV DUH.*** Planirane su i provedene sportske aktivnosti u Dječjem tjednu, šetnja s roditeljima do Kupe u Mišincima te kestenijada. Sportske igre s roditeljima u svibnju nisu održane zbog loše vremenske prognoze.

Projekt ***TJEDAN ZDRAVIH USTA I ZUBI.*** U razdoblju od 24. ožujka do 31. ožujka provedene su aktivnosti o pravilnoj higijeni zubi. Zdravstvena voditeljica je s djecom odradila edukativnu aktivnost o pravilnom pranju zubi.

Projekt ***ŽIVJETI ZDRAVO***. U razdoblju od 31. ožujka do 4. travnja, uoči Svjetskog dana zdravlja, obilježili smo Tjedan tjelesne aktivnosti. Posjetila nas je fizioterapeutkinja Kristina Gruden.

Aktivnosti: ponedjeljak (brzina), utorak (koordinacija), srijeda (preciznost), četvrtak (fleksibilnost), petak (ravnoteža).

***Detaljnije o projektima:***

Projekt „Mali istraživači“ proveden je u mješovitoj jasličkoj skupini Medenjaci u pedagoškoj 2024./2025. godini. Projekt su vodile odgojiteljice Marina Pereško i Barbara Žapčić. Glavni cilj projekta bio je planiranim aktivnostima poticati kod djece opažanje svim osjetilima te razviti pozitivan odnos prema različitim materijalima.

U početku pedagoške godine formiran je istraživački centar u sobi dnevnog boravka. Aktivnosti su bile tematski planirane i provedene na mjesečnoj bazi. Sve igre i igračke izrađivali smo od prirodnog te pedagoški neoblikovanog materijala.

U listopadu provedene su istraživačke aktivnosti na temu jeseni. Djeca su imala prilike upoznati se s bojama jeseni te promjenama u prirodi. Nismo istraživali samo boje jeseni, već smo listopad posvetili istraživanju svih boja. Napravljene su raznovrsne igre na tu temu.

Tijekom studenog istraživali smo teksturu. Napravljena je senzorna ploča koju smo postavili na zid u istraživačkom centru. Djeca su imala priliku dodirom istraživati različite materijale: glatke, hrapave, dlakave, mekane, pernate, izbočene i sl.

U prosincu istraživali smo različite zvukove i šumove s pomoću raznovrsnih rastresitih materijala. Izrađivali smo šuškalice od pijeska, riže, kukuruza, kamenčića i sl.

U siječnju smo se dosta bazirali na istraživanje vode, leda te vanjskih promjena zimi. U istraživački centar smo postavili plastično korito s ledenjacima, pingvinima, ledom i dr. Istraživali smo toplo/hladno.

U veljači je održana radionica s roditeljima gdje su se izrađivale senzorne boce. Djeca ih dosta koriste u igri i istraživanju.

Za ožujak bile su planirane aktivnosti istraživanja livade no time smo se više bavili tijekom travnja.

U svibnju bavili smo se okusom i mirisom. Tijekom ljetnih mjeseci brali smo lavandu u našem dvorištu te radili mirisne vrećice.

## **ODGOJNO OBRAZOVNI RAD U REDOVITOM JASLIČKOM PROGRAMU – SKUPINA SUNCOKRETI**

|  |  |
| --- | --- |
| **ODGOJITELJICE**: | * Danica Fric * Iva Rahija |

|  |  |  |
| --- | --- | --- |
| **BROJ UPISANE DJECE** | Rujan 2024. | 27 |
| Lipanj 2025. | 27 |
| **BROJ NOVOUPISANE DJECE OVE PEDAGOŠKE GODINE** | Rujan 2024. | 2 |
| Lipanj 2025. | Prelazak iz jasličke skupine - 5 |
| **ISPISI TIJEKOM GODINE** | Studeni 2024. – Š.P. i ožujak 2025. – A. K. zbog mogućnosti ostanka kod kuće s jednim od roditelja. | |
| **DJECA S TEŠKOĆAMA U RAZVOJU (BROJ DJECE I VRSTA TEŠKOĆE)** | Nije bilo upisane djece s teškoćama u razvoju. | |

***Nabavljen didaktički materijal i elementi:***

Kinetički pijesak, motorička stolna igra „Miš“.

***Zapažanja i napredak kod djece:***

Dječak I. Š. ima govor za svoju dob vrlo nerazvijen, no uočavamo mali napredak u govoru, kratke i jednostavne rečenice, no te rečenice se ne izgovaraju potpuno pravilno i jasno.

E. R. je vrlo glasna i komunikativna u interakciji s djecom, no s odgojiteljicama je suzdržana, često odgojiteljicama ne odgovara na pitanja.

***Kulturni sadržaji u vrtiću:***

* + *Kazališne predstave u vrtiću:*

30. rujna 2024. Mađioničarska predstava povodom rođendana Vrtića

7. listopada 2024. Predstava „Lila“ i radionica – Program Ministarstva kulture i medija – Ruksak pun kulture

17. ožujka 2025. Predstava „A što ćeš ti biti kad odrasteš“ – Mala Scena

6. svibnja 2025. Šareni svijet – „Pripremimo dar za pet, cvijeće, tortu ili med“

10. lipnja 2025. – Dolazak udruge Kozlići povodom osvojenog 1. mjesta u državi u izradi kamišbaja i izvedba dvije kamišibaj predstave

9. listopada 2025. – predstava za djecu u izvedbi svih odgojiteljica: „Izgubljena bodlja“

* *Posjeti u vrtiću:*

9. rujna 2024. Posjet prvašića

10. listopada 2024. Dolazak i demonstracija Taekwondo kluba Ozalj

1. travnja 2025. posjet fizioterapeutkinje Kristine Gruden

15. travnja 2025. Dolazak MUP- a, edukacija – Smanjenje rizika od katastrofa

23. travnja 2025. dolazak knjižničarke iz OŠ Žakanje povodom Noći knjige

5. lipnja 2025. posjet DVD Bubnjarci

* *Priredbe u vrtiću:*

18. prosinca 2024. – Božićna priredba, 17:30 h, u OŠ Žakanje

25. travnja 2025. – nastup povodom završetka radova u novoj skupini

29. svibnja 2025. – Završna priredba, 17 h, u OŠ Žakanje

* *Druženja:*

16. svibnja 2025. – noćenje predškolaca u vrtiću

* *Humanitarne akcije:*

Studeni 2024. – „Igračkom do osmijeha“ , Humanitarna akcija prikupljanja dječjih igračaka za pedijatrijski odjel OB Karlovac, Dom zdravlja Slunj, Duga Resu, Ogulin, dom za djecu Vladimir Nazor

***Kulturni sadržaji izvan vrtića:***

31. listopada 2024. – posjet banci – djelatnica banke pokazala je što se sve nalazi u prostoru banke i čemu što služi te je podijelila za svako dijete poklone i dvije kasice za skupine.

5. svibnja 2025. – posjet predškolaca školi – upoznavanje s učiteljicom i prostorom škole

Izleti: 13. svibnja 2025. – Tinker labs – radionice – izvođenje pokusa, Kino Edison – crtani film „Medvjedić Paddington“, Mc Donalds

***Obilježavanje sportskih/zdravstvenih događaja u vrtiću:***

- Tijekom cijele pedagoške godine djeca su dva puta tjedno – srijedom i četvrtkom, sudjelovala u gimnastici koja se održavala u dvorani OŠ Žakanje.

- 31. – 4. travnja 2025. – tjedan zdravlja, teme aktivnosti kroz tjedan: brzina, koordinacija, preciznost, fleksibilnost, ravnoteža.

- U sklopu tjedna zdravlja posjetila nas je fizioterapeutkinja Kristina Gruden

- 20. svibnja 2025. planiran je Obiteljski sportski dan na nogometnom igralištu s umjetnom travom, no zbog nepogodnog vremena je otkazan.

- 28. ožujka 2025.- zdravstvena voditeljica je održala aktivnost „Zubna higijena“ te su djeca vježbala pravilno prati zube

***Obrazovanje i odgoj o prometnoj kulturi i sigurnosti:***

Travanj 2025. – razgovor o ponašanju u prometu i prijevoznim sredstvima, fotografije, igre „Vrsta prijevoznih sredstava“

***Sudjelovanje u likovnim i drugim natječajima:***

Rujan 2024. – 23. Bienalna međunarodna izložba dječje umjetnosti – Kanagawa

Listopad 2024. – Dukat likovni natječaj – „Volim šume“

Veljača 2025. – „Putevima Slave Raškaj“, DV Zvončić Ozalj

Ožujak 2025. – natječaj izrade Kamišibaj kazališta – OSVOJENO 1. MJESTO

Ožujak 2025. – 11. likovna kolonija „BU lik“, OŠ Budrovci, Đakovo

Ožujak 20205. – Cewe foto natječaj za foto knjigu

***Provedene aktivnosti/ obilježavanja:***

Rujan: prvi dan jeseni, 30.9. – rođendan vrtića

Listopad: aktivnosti u sklopu projekta: „Sigurne škole i vrtići“, Dječji tjedan (druženje u dvorani s prvašićima, igrokaz u izvedbi odgojiteljica, dolazak Taekwondo kluba Ozalj, predstava od „Ruksak pun kulture“, natjecateljske igre), putujuća znanstvena torba s pokusima, 15.10. svjetski dan pješačenja (s roditeljima do Mišinaca), Dan kruha (izrada peciva s djecom), Svjetski dan štednje (posjetili banku)

Studeni: 18.11. Dan sjećanja na žrtve Vukovara, dan društvenih igara, Božićna radionica, Humanitarna akcija - prikupljanje plišanaca

Prosinac: uređenje prostora za advent, izrada adventskog vijenca, izrada adventskog kalendara, kićenje bora, Sveti Nikola, Sv. Lucija – pšenica - izrada ježića, priprema za Božićnu priredbu, 19.12. – Božićna priredba

Siječanj: pokusi, slikanje ledom, izrada umjetnog snijega, izrada slimea …, navijački dan

Veljača: Svjetski dan bolesnika, Valentinovo – tombola – igračke kojima se djeca kod kuće više ne igraju

Ožujak: Fašnik – izbor najbolje maske glasovanjem djece, ples pod maskama na općinskom trgu, Međunarodni dan žena – radionica s bakama – izrada ručnih lutaka, Dan očeva, prvi dan proljeća, Svjetski dan osoba s Down sindromom – dolazak djece u različitim čarapama, dan društvenih igara, pranje zubi u vrtiću, izrada kamišibaj kazališta, likovni natječaji

Travanj: tjedan zdravlja, Uskrs, Noć knjige – dolazak knjižničarke, Dan planete Zemlje, nastup povodom završetka radova u novoj skupini, edukacija djece – smanjenje rizika od katastrofa

Svibanj: Majčin dan, posjet školi, priprema za završnu priredbu, radovi u povrtnjaku (sijanje, sadnja, zalijevanje, branje salate), noćenje predškolaca u vrtiću, završni izlet, završna priredba

Lipanj: prvi dan ljeta, igra s vodom

Srpanj: vodeni dan, berba lavande i izrada mirisnih vrećica

Od rujna do svibnja- gimnastika, prikupljanje povratne ambalaže

***Suradnja s roditeljima:***

* *Roditeljski sastanci*

Roditeljski sastanak, 11. rujna 2024.

-Opće informacije o radu Vrtića u pedagoškoj godini 2024./2025.

-Prezentacija rezultata vrednovanja rada vrtića – pedagoginja M. Jakić

-Opće informacije o radu skupina, vremenik aktivnosti i projekti

Roditeljski sastanak, 8. travnja 2025.

Prisutni: V.d. ravnatelja Barbara Cerjanec, pedagoginja M. Jakić, zdravstvena voditeljica Mihaela Magdić, odgojiteljice Marina Pereško, Barbara Žapčić, Danica Fric, Iva Rahija, Ivana Borković.

Stručna tema „Djeca i ekrani“ – pedagoginja M. Jakić

Upisi za pedagošku godinu 2025./2026.

Događaji u vrtiću do kraja pedagoške godine

Po skupinama: odgojno – obrazovni rad, izleti, druženja, priredbe i ostalo.

* *Radionice/igraonice:*

28. studenog 2024. – Božićna radionica – izrada ukrasa za bor (anđeli i kuglice od hamera)

6. ožujka 2025. – Radionica s bakama povodom Dana žena– izrada ručnih lutaka od tkanine i stiropornih kugli

* *Druženja:*

15. listopada 2024. – kestenijada

* *Suradnja s vanjskim ustanovama*

- OŠ Žakanje – druženje s prvašićima u Dječjem tjednu, gimnastika u sportskoj dvorani, korištenje hola za priredbe

- Općina Žakanje

***Stručno usavršavanje***

***- u vrtiću:***

* Studeni 2024. – Braniti se riječima – (Scot Cooper) - Danica Fric
* Studeni 2024. - Razvojne mape – (Kristina Kaliman) - Iva Rahija
* Ožujak 2025. – Poštovanje, povjerenje i ljubav – (Jesper Juul) - Maja Jakić
* Lipanj 2025. – Pokaži mi kako se to radi – (Maja Pitomić) - Marina Pereško
  + Djeca otkrivaju tajne svijeta – (Došen Dobud) - Marina Pereško

***- izvan vrtića:***

* 19. svibnja 2025. – radionica „Lutka kao pedagoško sredstvo“, voditelj Nenad Pavlović (Kino Edison, Karlovac)

***Projekti:***

1. KEMIJA U VRTIĆU – pokusi na tjednoj bazi i PUTUJUĆA ZNANSTVENA KUTIJA koju djeca nose kod kuće te uz pomoć roditelja izvode pokuse

2. BORAVAK NA ZRAKU- šetnja do Kupe u Mišincima, Kestenijada, boravak na zraku uvijek kada dopuštaju vremenski uvjeti u dvorištu, šetnji, nogometnom igralištu s umjetnom travom

3. OD VRTIĆA DO ŠKOLE – izrada razvojnih mapa

4. SIGURNIJE ŠKOLE I VRTIĆI – aktivnosti za pripremu za izvanredne situacije – osigurali smo novu naljepnicu „Naš vrtić je siguran“

***Detaljnije o projektima:***

Cilj projekta bio je učenje otkrivanjem, približavanje pojava koje se događaju u našoj svakodnevici. uz pomoć jednostavnih pokusa – istraživanje svijeta oko sebe.

U sklopu ovog projekta s djecom u vrtiću smo izvodili brojne pokuse te time djecu poticali na razmišljanje i otkrivanje raznih pojava u svijetu oko sebe. Odabrani su prikladni pokusi na temelju kojih je moguće djeci približiti pojave koje se događaju u njihovoj svakodnevici i potaknuti interes za promatranjem i proučavanjem svoje okoline. Neke od istraživačkih aktivnosti su istraživanje lišća, njegovog oblika i boja na svjetlećem stolu u jesenskom periodu, istraživanje s kukuruzom, pokusi: kišni oblak, čarobni češeri, čarobni tanjur, kristali od soli na špagi u staklenki, pokus sa zeljem i obojenom vodom, izrada umjetnog snijega, izrada slimea, slikanje ledom, aktivnosti s pijeskom, školjkama i kamenčićima, pokus s paprom i deterdžentom, pokus s vodom, uljem i jestivom bojom. Oformili smo i istraživački centar aktivnosti u sobi dnevnog boravka djece, u kojem su se nalazili brojni materijali i pribor za izvođenje raznih pokusa. Fotografije već izvedenih pokusa u skupini, također su našle svoje mjesto u „znanstvenom kutiću“, a s pomoću njih su se djeca mogla prisjetiti pokusa u čijem izvođenju su sudjelovala.

Uz pokuse koje smo odrađivali u vrtiću, organizirali smo i putujuću „Znanstvenu kutiju“. „Znanstvena kutija“ je kutija s priborom i materijalima za izvođenje jednostavnih pokusa uz pomoć roditelja kod kuće. Svako dijete dobilo je upute za izvođenje pokusa, a tijek, ishod i dojmove pokusa roditelji su zapisivali u bilježnicu. U bilježnicu su mogli zalijepiti i fotografije, a djeca su pokus mogla i nacrtati. Ovaj mini projekt izazvao je pozitivne dojmove kod roditelja, a kod djece velik interes za nošenjem „Znanstvene kutije“ kući i izvođenjem novih pokusa. Kada bi djeca vratila kutiju u vrtić, zajedno smo pročitali zapisane dojmove i zajednički sve prokomentirali.

U sklopu projekta „Kemija u vrtiću“ posjetili smo Tinker labs u Karlovcu, što se djeci iznimno svidjelo.

Našu knjižnicu smo obogatili knjigama i slikovnicama vezanim uz temu projekta.

Uspjeli smo ostvariti planirane i postavljene ciljeve projekta, a u tome su nam pomogli djeca i njihovi roditelji.

## **ODGOJNO OBRAZOVNI RAD U PROGRAMU PREDŠKOLE**

|  |  |
| --- | --- |
| **ODGOJITELJICA**: | * Danica Fric |

|  |  |  |
| --- | --- | --- |
| **BROJ UPISANE DJECE** | Rujan 2024. | Djeca upisana u redoviti program: 11  Djeca koja nisu upisana u redoviti program: 3 |
| Svibanj 2025. | Djeca upisana u redoviti program: 11  Djeca koja nisu upisana u redoviti program: 3 |
| **DJECA S TEŠKOĆAMA U RAZVOJU (BROJ DJECE I VRSTA TEŠKOĆE)** | Nije bilo prisutne djece s teškoćama u razvoju | |

U Pedagoškoj godini 2024. / 2025. program predškole pohađalo je 14 djece, od kojih je 11 bilo u redovnom programu vrtića, a troje djece su bili vanjski polaznici predškole.

Program predškole odvijao se ponedjeljkom i utorkom od 12:30 do 16 sati, od listopada do svibnja.

Od aktivnosti za ostvarivanje razvojnih zadaća predškolaca, odradile su se teme: „ja“, moje tijelo, moja obitelj, higijena, godišnja doba, dani u tjednu, zanimanja, prijevozna sredstva i ponašanje u prometu, geometrijski oblici, prostorni odnosi, boje, brojevi, emocije, zdravlje, vrijeme.

Djeca su se pripremala za školu uz brojne igre, recitacije, pjesme, igrokaze, plesove, likovne aktivnosti, te su uz pomoć njih razvijala predčitalačke i predmatematičke vještine, finu motoriku ruke, jezične i komunikacijske vještine, socijalne i emocionalne vještine, kreativnost.

Poseban važnost davala se glasovnoj analizi i sintezi riječi.

U programu predškole djeca su rješavala i radne bilježnice s primjerenim zadacima i grafomotoričkim vježbama. Svaki puta kada se održavala predškola djeca su dobivala zadaću za kod kuće koja je sadržavala grafomotoričke vježbe i zadatak koji se odnosio na temu kojom smo se bavili taj dan, a sve kako bi djeca bila osposobljena za prihvaćanje budućih školskih obaveza.

Vanjski polaznici predškole bili su uključeni u sve predstave koje su pratili redovni polaznici vrtića, u Božićni radionicu i radionicu s bakama povodom Dana žena, u šetnju do Mišinaca i kestenijadu, u završni izlet, a jednom su bili uključeni u gimnastiku u sportskoj dvorani OŠ Žakanje. Bili su uključeni u sve likovne natječaje. U predškoli smo posebno obilježili Sv. Luciju izradom ježića, Božić, fašnik, Uskrs, Majčin dan.

5. svibnja 2025. organiziran je posjet predškolaca školi – upoznavanje s budućom učiteljicom i prostorom škole.

16. svibnja 2025. održano je noćenje predškolaca u vrtiću, od 19 – 9 sati. Sadržaj noćenja bio je igra u dvorištu, pizza party, igra u prostoru vrtića, disko i pidžama party, doručak.

29. svibnja 2025. održana je završna priredba u OŠ Žakanje, podjela diploma i kapa za „male maturante“.

Dječak I. Bukovac je na preporuku svog logopeda odgođen od polaska u školu zbog loše razvijenog govora.

## **SAMOVREDNOVANJE ODGOJNO-OBRAZOVNOG RADA**

Osim svakodnevnog vrednovanja (kroz svakodnevna zapažanja, propitivanja te kritički osvrt na provedene aktivnosti i cjelokupnu situaciju u skupini s kolegicom iz grupe) odgojiteljice su jednom tjedno procjenjivale svoj rad vodeći se pitanjima koja potiču na promišljanje vlastite prakse. Tjedne planove analizirale su zajedno s pedagoginjom te zajednički planirale promjene u odgojno-obrazovnoj praksi koje su najbolje odgovarale aktualnim dječjim potrebama, interesima i mogućnostima. Osim toga, odgojiteljice su svoj rad vrednovale na tromjesečnoj razini, i to kroz prikaz napretka djeteta po područjima razvoja. Na temelju tih vrednovanja planirani su zadaci za sljedeće tromjesečje.

## **VOĐENJE PEDAGOŠKE DOKUMENTACIJE**

Pedagoška dokumentacija i evidencija u Dječjem vrtiću Pčelica Žakanje vodila se sukladno Pravilniku o obrascima i sadržaju pedagoške dokumentacije o djeci u dječjem vrtiću. Odgojiteljice su redovito vodile pedagošku dokumentaciju na razini skupine (Imenik djece, Knjiga pedagoške dokumentacije odgojne skupine, Program stručnog usavršavanja, dok je ravnateljica vodila dokumentaciju na razini vrtića (Godišnji plan i program, Matična knjiga, Godišnje izvješće o realizaciji godišnjeg plana i programa, Ljetopis vrtića, Zapisnici s Odgojiteljskih vijeća). Zdravstvenu dokumentaciju kontinuirano je vodila zdravstvena voditeljica, a po potrebi i ravnateljica.

# NAOBRAZBA I STRUČNO USAVRŠAVANJE

Godišnjim planom i programom rada Dječjeg vrtića Pčelica Žakanje za pedagošku godinu 2024./2025. planirane su obavezne teme stručnog usavršavanja djelatnika unutar ustanove i izvan nje. Stručno-pedagoški djelatnici su se stručno usavršavali unutar ustanove kroz sjednice Odgojiteljskog vijeća i tematska predavanja (stručne teme) u organizaciji vrtića ili vanjskih suradnika, konzultiranjem stručne literature te izvan ustanove u organizaciji Agencije za odgoj i obrazovanje i drugih za to adekvatnih ustanova i udruga. U nastavku slijede tablični prikazi stručnog usavršavanja djelatnika vrtića u pedagoškoj godini 2024./2025.

|  |  |  |  |  |
| --- | --- | --- | --- | --- |
| SJEDNICA ODGOJITELJSKOG VIJEĆA | DATUM | TRAJANJE | PRISUTNI | DNEVNI RED |
| 1.SJEDNICA ODGOJITELJSKOG VIJEĆA | 3.9.2024. | 2h | v.d. ravnatelja Barbara Cerjanec, pedagoginja Maja Jakić, odgojiteljice Marina Pereško, Danica Fric, Barbara Žapčić i Iva Rahija | 1.Usvajanje zapisnika s 5. sjednice Odgojiteljskog vijeća Dječjeg vrtića Pčelica Žakanje  2.Donošenje Godišnjeg plana i programa rada Dječjeg vrtića Pčelica Žakanje za pedagošku godinu 2024./2025.  3.Vremenik do studenog 2024. godine  4.Tema pedagoginje – Razvojne mape, tim za kvalitetu  5.Razno |
| 2. SJEDNICA ODGOJITELJSKOG VIJEĆA | 22.11.2024. | 2h | v.d. ravnatelja Barbara Cerjanec, pedagoginja Maja Jakić, odgojiteljice Danica Fric, Marina Pereško, Iva Rahija | 1. Analiza stručne literature  2. Analiza prilagodbe  3. Vremenik za prosinac i siječanj  4. Razno |
| 3. SJEDNICA ODGOJITELJSKOG VIJEĆA | 13.3.2025. | 2h | v.d. ravnatelja Barbara Cerjanec, pedagoginja Maja Jakić, zdravstvena voditeljica Mihaela Magdić, odgojiteljice Danica Fric, Iva Rahija Barbara Žapčić, Ivana Borković | 1.Usvajanje zapisnika s 2. sjednice Odgojiteljskog vijeća Dječjeg vrtića Pčelica Žakanje  2.Vremenik za ožujak, travanj, svibanj  3.Obrada stručne literature – M. Jakić i M. Pereško  4.Razno |
| 4. SJEDNICA ODGOJITELJSKOG VIJEĆA | 25.6.2025 | 2h | Ravnateljica Barbara Cerjanec, pedagoginja Maja Jakić, zdravstvena voditeljica Mihaela Magdić, odgojiteljice Danica Fric, Iva Rahija, Ivana Borković | 1.Usvajanje zapisnika s 3. sjednice Odgojiteljskog vijeća Dječjeg vrtića Pčelica Žakanje  2.Obrada stručne literature – M. Pereško  3.Godišnji odmori i ljetni raspored rada  4.Aktivnosti u srpnju i kolovozu  5.Osvrt na pedagošku godinu  6.Razno |
| 5. SJEDNICA ODGOJITELJSKOG VIJEĆA | 28.8.2025 | 2h | Ravnateljica Barbara Cerjanec, pedagoginja Maja Jakić, zdravstvena voditeljica Mihaela Magdić, odgojiteljice Danica Fric, Iva Rahija, Ivana Borković, Maja Gržan, Patricija Jalševac | 1.Usvajanje zapisnika s 4. sjednice Odgojiteljskog vijeća Dječjeg vrtića Pčelica Žakanje  2. Usvajanje Godišnjeg izvješća o realizaciji Godišnjeg plana i programa za pedagošku godinu 2024./2025.  3. Ustrojstvo rada u pedagoškog godini 2025./2026.  4.Planiranje Godišnjeg plana i programa rada za pedagošku godinu 2025./2026.  5.Obrada stručne literature – B. Cerjanec – roditeljski sastanci  6.Razno |

*Tablica . Sjednice Odgojiteljskih vijeća u pedagoškoj godini 2024./2025.*

|  |  |  |  |  |
| --- | --- | --- | --- | --- |
| NAZIV STRUČNOG USAVRŠAVANJA | VODITELJ/  MJESTO | DATUM | TRAJANJE | PRISUTNI |
| Online edukacija „Samoregulacijske vještine djece rane i predškolske dobi“ | Aktivnost+, Dora Marinić i Iva Barić | 11.listopada 2024. | 2h | M. Pereško |
| Online edukacija „Darovita djeca“ | Žaruljica, Sara Kozjak Dragčević | 15.listopada 2024. | 1.5h | M. Pereško |
| Online edukacija „Uloga odgojitelja u odgoju i obrazovanju darovite djece“ | Žaruljica, Svjetlana Lakoš | 22.listopada 2024. | 1.5h | M. Pereško |
| Online edukacija „Kako čitati djeci“ | Žaruljica, Ana Stipić Lihić | 21.siječnja 2025. | 1h | M. Pereško |
| Online edukacija „Rani znakovi ADHD-a“ | Žaruljica, Ivana Srb-Miščević | 28.siječnja 2025. | 1h | M. Pereško |
| Online edukacija „Vrtić na biciklu“ | Trafiki, Lana Račić | 25. ožujka 2025. | 1h | M. Pereško |
| Online edukacija „Planiranje aktivnosti s djecom u vrtiću“ | KoHo pedagogija, Sanja Sajko | 1. travnja 2025. | 1h | M. Pereško |
| Stručni skup „Refleksivna praksa, učenje i profesionalni razvoj emancipiranih i odgovornih pojedinaca i kolektiva u RPOO-u“ | AZOO, Andreja Silić | 2.travnja 2025. | 7h | M. Pereško |
| Online edukacija „Kako spojiti Uskrs i znanost – pokusi koji osvajaju djecu“ | KoHo pedagogija, Marina Trstenjak Petran | 7.travnja 2025. | 1h | M. Pereško |
| Online edukacija „Glazba u vrtiću“ | Odgojitelji u akciji | 15. travnja 2025 | 1.5h | M. Pereško |
| Radionica „Lutka kao pedagoško sredstvo“ | Voditelj Nenad Pavlović (Kino Edison, Karlovac) | 19. svibnja 2025. | 4h | M. Pereško, I. Rahija |
| „Sigurnost u odgojnim ustanovama – suradnja roditelja i stručnjaka u prevenciji nepoželjnih i ugrožavajući događaja“ | Mirjana Soljačić, mag. psihologije, Angelina Krsnik, mag. soc. Pedagogije, Nedjeljko Marković, dipl. soc. radnik | 18. veljače 2025. | 3h | B. Cerjanec |
| Online edukacija „Razvojna mapa djeteta (i skupine) | Sara Kozjak Dragčević, mag. praesc. Educ. (Žaruljica) | 17. rujna 2024. | 1h | B. Cerjanec |
| Online edukacija „Senzorika u vrtiću“ | Sara Kozjak Dragčević, mag. praesc. Educ. (Žaruljica) | 11. rujna 2024. | 1h | B. Cerjanec |
| Online edukacija „Pravila i rutine u dječjem vrtiću“ | Sara Kozjak Dragčević, mag. praesc. Educ. (Žaruljica) | 25. rujan 2024. | 1h | B. Cerjanec |
| „Multimodalne aktivnosti“ | Dora Marinić, Iva Barić (Aktivnost+) | 7. – 9. siječnja 2025. | 3,5h | B. Cerjanec |
| Interdisciplinarni stručni skup: Utjecaj stereotipa na proces obrazovanja u dječjem vrtićiu, osnovnoj i srednjoj školi | Agencija za odgoj i obrazovanje | 29. i 30. kolovoza 2024. | 14h | B. Cerjanec |
| „Profesionalna razvojna mapa“ | MS Translations/Digitalni vrtić | 6. svibnja 2025. | 1h | B. Cerjanec |
| Vođenje obavezne dokumentacije zdravstvenog voditelja u predškolskoj ustanovi: propisi i praksa | Edita Pečec, mag. sestrinstva/Edulist, obrt za poduku i savjetovanje | 11. veljače 2025. | 2h | B. Cerjanec |
| Procjena djetetovih razvojnih vještina u vrtićkom okruženju | Aktivnost +/Dora Marinić i Iva Barić | 20. veljače 2025. | 2h | B. Cerjanec |
| Nepoželjna ponašanja | Aktivnost +/Dora Marinić i Iva Barić | 20. ožujka 2025 | 2h | B. Cerjanec |
| Kako uspostaviti dobre odnose unutar tima? | Aktivnost +/Dora Marinić i Iva Barić | 24. travnja 2025. | 2h | B. Cerjanec |
| Kako motivirati roditelje na suradnju? | Aktivnost +/Dora Marinić i Iva Barić | 22. svibnja 2025. | 2h | B. Cerjanec |
| Ljetne senzomotoričke aktivnosti – senzorika u dječjim vrtićima | Aktivnost +/Dora Marinić i Iva Barić | 19. lipnja 2025. | 2h | B. Cerjanec |
| „Prvi ekrani- Kako sigurno uvesti djecu u svijet digitalnih tehnologija“ | Centar za sigurniji internet | 2.9.2024. | 1h | M. Jakić |
| „Razvojna mapa djeteta (i skupine)“ | S. Kozjak Dragčević | 17.9.2024. | 1h | M. Jakić |
| „Što je eTwinning i čemu služi“ | Andreja Sedlar, eTwinning ambasadorica | 29.10.2024. | 1h | M. Jakić |
| „Uloga roditelja u osnaživanju mentalnog zdravlja djece i mladih“ | Igor Salopek, psihijatar, voditelj Integrativnog centra mentalnog zdravlja | 19.03.2025. | 1h | M. Jakić |
| “Vođenje dokumentacije pedagoga u vrtiću: propisani okvir i praksa” | EduList edukacija (Vanjak, Resanović) | 15.04.2025. | 6h | M. Jakić |
| Matematika za vrtiće | Koho pedagogija | 27.5.2025. | 1,5h | D. Fric |
| Suradnja unutar vrtića 1 | Koho pedagogija | 23.4.2025. | 2h | D. Fric |
| Suradnja unutar vrtića 2 | Koho pedagogija | 25.4.2025. | 2h | D. Fric |
| Prvi ekrani – kako sigurno uvesti djecu u svijet digitalnih tehnologija | Centar za sigurniji internet | 2.9.2024. | 1h | I. Rahija |
| Utjecaj društvenih mreža na mentalno zdravlje – Kako prepoznati i reagirati na negativne utjecaje društvenih mreža | Centar za sigurniji internet | 9.9.2024. | 1h | I. Rahija |
| Vršnjaško nasilje – Razumijevanje i sprječavanje nasilja među djecom, uključujući i elektroničko nasilje | Centar za sigurniji internet | 16.9.2024. | 1h | I. Rahija |
| Govor mržnje – Kako prepoznati i suprotstaviti se govoru mržnje na internetu | Centar za sigurniji internet | 23.9.2024. | 1h | I. Rahija |
| Mentalni popaj – Otporno dijete? Nego što! | KoHo pedagogija | 26.9.2024. | 2h | I. Rahija |
| Online izazovi – Što su online izazovi i kako zaštititi djecu od opasnih trendova na internetu | Centar za sigurniji internet | 30.9.2024. | 1h | I. Rahija |
| Kako s djecom razgovarati o smrti? | Centar Rastimo zajedno | 6.11.2024. | 1h | I. Rahija |
| Nepoželjna ponašanja kod djece i kako senositi s njima? | Točkica | 29.11.2024. | 3h | I. Rahija |
| Mogućnosti crteža u suradnji s roditeljima | Žaruljica | 18.3.2025. | 1h | I. Rahija |
| Vizualna podrška: slikom do samostalnosti | Žaruljica | 25.3.2025. | 1h | I. Rahija |
| Suradnja unutar vrtića – komunikacija, timski rad i odnosi | KoHo pedagogija | 23.-25.4.2025. | 5h | I. Rahija |
| Lutka kao pedagoško sredstvo | InPut fest Karlovac, Gradsko kazalište Zorin Dom Karlovac | 19.5.2025. | 4h | I. Rahija |

Nadalje, stručno-pedagoški djelatnici su se usavršavali konzultirajući stručnu literaturu, a neki naslovi su izlagani i na sjednicama Odgojiteljskog vijeća. U nastavku slijedi prikaz neke stručne literature koju su djelatnici čitali kroz godinu:

* J. Jull: Poštovanje, povjerenje i ljubav – što djeca trebaju od nas
* S. Cooper: Braniti se riječima
* I. Nemec: Početnica kamišibaja
* M. Pitamic: Pokaži mi kako se to radi
* A. Došen Dobud: Djeca otkrivaju tajne svijeta
* E. Jensen, H. Jensen: Dialog s starši
* S. Lynggaard: Otroci z močno voljo – kako v miru živeti z njim in s sabo
* Kristina Kaliman: Razvojne mape
* Ivana Visković: Moja razvojna mapa: Zajedničko putovanje s onima koji me vole

# SURADNJA S RODITELJIMA

Partnerstvo s roditeljima važan je i nezamjenjiv segment u radu naše predškolske ustanove. U njegovom razvoju usmjerili smo se na unaprjeđenje komunikacije, veću dostupnost informacija i pružanje podrške roditeljima u praćenju razvoja njihova djeteta. Cilj nam je bio omogućiti otvoren i transparentan odnos, u kojem roditelji imaju uvid u svakodnevni život vrtića te osjećaj pripadnosti i sudjelovanja.

Različite oblike suradnje ostvarivali smo kroz informativne i komunikacijske kanale. Na oglasnim pločama redovito su se objavljivali tjedni planovi rada skupina, zanimljivi i stručni članci na temu odgoja i razvoja djece te fotografije provedenih aktivnosti. Time su roditelji imali svakodnevni uvid u planirane sadržaje i odgojno-obrazovni rad s djecom.

Uvedene su i Viber grupe kao dodatni alat za komunikaciju. Grupa je jednosmjernog tipa – poruke šalju isključivo odgojitelji, što omogućuje brzu i jasnu razmjenu važnih i hitnih informacija, bez preopterećenosti komunikacijom. Također, pokrenuta je službena Facebook stranica vrtića, putem koje roditelji, ali i šira javnost, mogu pratiti rad ustanove. Na stranici se objavljuju informacije o provedenim aktivnostima, projektima, sudjelovanju u nagradnim natječajima i drugim važnim događanjima, čime se dodatno promiče vidljivost i vrijednost vrtićkog djelovanja.

Individualni razgovori s roditeljima odvijali su se jednom mjesečno, a po potrebi i češće. Ti razgovori omogućili su kvalitetniju razmjenu informacija o djetetu, njegovim potrebama i napretku, a pridonijeli su i boljem međusobnom razumijevanju i suradnji između roditelja i odgojitelja.

Održano je i nekoliko roditeljskih sastanaka, većinom informativnog karaktera, gdje su roditelji dobivali pregled rada skupine i planova za buduće aktivnosti. Stručna suradnica pedagoginja, predstavila je rezultate ankete o zadovoljstvu roditelja uslugama i radom vrtića, te održala predavanje na temu „Djeca i ekrani“, pružajući roditeljima korisne smjernice i savjete.

Veliku važnost pridajemo i neformalnim oblicima suradnje koji dodatno osnažuju zajedništvo i osjećaj pripadnosti. Organizirali smo više druženja s roditeljima – zajedničku šetnju do Kupe u Mišincima i kestenijadu, druženje na Kupi u Bubnjarcima uz roštilj, tematske radionice u vrtiću u koje su se uključivali i roditelji i bake, čime se poticao međugeneracijski dijalog i zajedničko stvaranje. Održane su i božićno-novogodišnja priredba te završna svečana priredba, koje su dodatno povezale djecu, roditelje i odgojitelje u zajedničkom slavlju postignuća i rasta.

Kroz sve navedene aktivnosti nastojali smo graditi kvalitetan partnerski odnos s roditeljima, temeljen na međusobnom poštovanju, uvažavanju i zajedničkom cilju – dobrobiti djeteta.

# SURADNJA S VANJSKIM USTANOVAMA

Suradnja s vanjskim čimbenicima omogućuje nam obogaćivanje programa rada svih grupa s ciljem kvalitetnijeg ostvarivanja planiranih zadataka u skupini i dječjem vrtiću kao i osiguravanje optimalnih uvjeta za situacijsko učenje. Suradnjom s vanjskim institucijama obogatili smo kvalitetu života djece uključivanjem u programe iz kulture, sporta i drugih područja u široj društvenoj zajednici. Odgojitelji i stručni suradnici su se povezali sa stručnim i društvenim čimbenicima različitih profila, a s ciljem stručnog usavršavanja, razmjene informacija i iskustava iz prakse. Surađivali smo s obrazovnim društvenim, zdravstvenim i specijaliziranim ustanovama radi zaštite i poticanja dječjeg razvoja te se uključivati u različite akcije i projekte u cilju poboljšanja i prezentiranja odgojno-obrazovnog rada. Kako bismo ostvarili postavljene ciljeve u ostvarivanju suradnje usmjerit smo se na suradnju s sljedećim ustanovama:

* Ministarstvo znanosti i obrazovanja – suradnja u obliku konzultacija, organizacija seminara, aktiva i savjetovanja te suradnja pri verifikaciji programa,
* Agencija za odgoj i obrazovanje – suradnja u organizaciji seminara, aktiva i savjetovanja te u obliku konzultacija,
* Općina Žakanje - suradnja u provođenju zadataka društvene brige o djeci predškolskog uzrasta, suradnja u pripremi i provedbi projekata,
* Hrvatski Crveni križ – suradnja u provedbi edukacija i projekata, nastavak suradnje u provedbi projekta Sigurnije škole i vrtići
* Zavod za javno zdravstvo Karlovačke Županije – program zdravstvene kontrole i unapređenja prehrane, zdravstveni pregledi radnika,
* Osnovna škola Žakanje – suradnja sa školskim stručnim suradnicima vezano za upis djece u prvi razred, suradnja u provedbi projekta gimnastike
* Kino Edison – organizacija projekcije,
* TinkerLabs - suradnja u provedbi projekta,
* Udruga Kozlići – sudjelovanje na nagradnom natječaju,
* DVD Bubnjarci – suradnja u organizaciji i provedbi pokazne vatrogasne vježbe
* Dječje kazalište Mala scena – organizacija predstave,
* Dječje kazalište Šareni svijet – organizacija predstave,
* Ministarstva kulture i medija – sudjelovanje u projektu Ruksak (pun) kulture,
* MUP – organizacija edukacije za djecu i odgojiteljice „Smanjenje rizika od katastrofa“,
* Udruga slijepih Karlovačke županije – sudjelovanje u humanitarnoj akciji „Igračkom do osmijeha“

# GODIŠNJE IZVJEŠĆE PLANA I PROGRAMA ZDRAVSTVENOG VODITELJA

Za svako dijete uključeno u DV Pčelica Žakanje redovito je vođen zdravstveni karton. Isti je vodila zdravstvena voditeljica i po potrebi ravnateljica vrtića.

U ovoj pedagoškoj godini provedeno je dva puta antropometrijsko mjerenje djece. Prvi put u 10. mjesecu 2024. (jesenski termin) je provođeno antropometrijsko mjerenje djece po skupinama. Tako je 28. listopada 2024. godine mjerenje odrađeno u svim vrtićkim skupinama.

Drugi put je provedeno antropometrijsko mjerenje po skupinama u 05. mjesecu 2024. (proljetni termin).

Tako je 20. svibnja 2025. godine mjerenje odrađeno u svim vrtićkim skupinama. Zaključno mjerenje provedeno je u lipnju 2025. godine.

Na mjerenju u proljetnom terminu roditeljima su upućene zabilježene mjere njihovog djeteta. Također kod djece kojima je zabilježeno da spadaju u skupinu gojaznosti, roditeljima je upućen e- mail sa savjetima i potporom u svrhu suzbijanja debljine informativnog karaktera. U obavijesnim prostorima prisutni letci s informacijama o Savjetovalištu za prevenciju prekomjerne težine KŽ.

Zdravstveni voditelj je odslušao jednu edukaciju na temu:„Podrška obiteljima djece rane dobi s razvojnim rizicima i teškoćama“ koja je održana u tri djela. Obrađene teme su: „Teškoće hranjenja kod djece“,„Mreža suradnje“ i „Montessori principi u svakodnevnom životu“.

Također samostalno je proučavala literaturu na teme: „Uloga medicinske sestre i planiranje pravilne prehrane u dječjim vrtićima“ te „Značenje uhranjenosti predškolske djece za izradbu jelovnika u dječjem vrtiću“

Teme koje su obrađivane su:

•Ožujak 2025. - „Moji zdravi zubi“ - edukacija i usvajanje novih spoznaja o oralnoj higijeni

•Travanj 2025. - „Projekt TJEDAN ZDRAVLJA U VRTIĆU – SMART FAMILY U VRTIĆU“ – HZJZ – usvajanje zdravih stilova života i finskog modela dobre prakse Smart Family

•Lipanj 2025. – Edukacija i ponavljanje znanja o važnosti pranja ruku, prevencija viroze

•Srpanj 2025. - „H2O No.2“ - edukacija i usvajanje novih spoznaja o vodi, vodeni dan

Odnos prema higijeni prostora razvijao se kroz različite aktivnosti poput pospremanja nakon igre, obroka, čišćenja poda i polica (dezinfekcija sobe) s odgojiteljicama.

Aktivnosti na vanjskom prostoru dvorišta odvijale su se kada god su to vremenski uvjeti dozvoljavali te također je korištena sportska dvorana Osnovne škole Žakanje u iste svrhe.

Zdravstveni odgoj pomoćnog osoblja DV Pčelica Žakanje održavan je edukacijom Higijenskog minimuma (2020.), HACCP sustavom kao i Minimumom higijenskih mjera, te za isti je prijavljen za provedbu nadležnom zavodu, s obzirom na potrebu provedene svakih 5 godina. Bit će proveden u jesen 2025. godine. Provedeni nadzor nad Planom dezinfekcije vrtića u koji je u nadležnosti kuharice, odnosno spremačice. Svaka uočena nepravilnost u svezi s higijenom kuhinje, skladišta namirnica ili prostora vrtića su upućene na odgovornu osobu i sve su evaluirane pozitivno. Dječja posteljina redovito se izmjenjivala svaki tjedan prema uputama, a prema potrebi i češće. Pranje posteljine vrši spremačica u vrtićkoj praonici. Obnovljeni su certifikati sredstava za čišćenje svih prostora vrtića. Tijekom godine je u dva navrata provedena obvezna dezinsekcija i deratizacija prostora vrtića od strane ZZJZKA.

Preventivna zaštita od bolesti provodila se svakodnevnim provjetravanjem prostora dnevnog boravka, pregledavanjem čistoće i urednosti kupaonskog prostora, dezinfekcijom igračaka i prostora vrtića te kao preventivnim obavijestima o bolestima u školskom okruženju pošto većina djece ima stariju braću i sestre.

Radnici su svakodnevno nosili radnu odjeću i obuću sukladno radnom mjestu te redovito održavali osobnu higijenu, s naglaskom na pranju ruku. Svi su zaposlenici vrtića, na temelju zakonskih propisa za pojedina radna mjesta, redovito obavljali sanitarne preglede i sistematske preglede.

Prigodno uz pomoć crteža i obavijesti se isto obilježavalo za Svjetski dan bolesnika, Dan planeta zemlje i Svjetskog dana zdravlja.

Tekuća oboljenja popraćena su obavještavanjem roditelja putem e-maila, poruka i pisanim obavijestima na istaknutim mjestima u vrtiću.

Prema evidenciji o bolestima tijekom mjeseci najveći broj izostanaka se očekivano dešavao u hladnijim mjesecima u potezu od listopada 2024. do veljače 2025.

Kako se godišnja doba mijenjaju i sa samim rastom djeca stječu sve bolji imunološki sustav i jače su otporni na najučestalije dječje zdravstvene probleme.

Najveći broj evidentiranih izostanaka je bio u lipnju 2025. U lipnju je crijevna viroza u prosjeku u trajanju od 2 dana prvo zahvatila mješovitu jasličku skupinu „Medenjaci“, potom u manjem broju mješovitu vrtićku skupinu „Suncokreti“. Najčešće se prilažu liječničke ispričnice. Od travnja službeno su uvedene roditeljske ispričnice koje omogućavaju opravdavanje izostanka u trajanju najviše od 3 dana za oboljenja koja nužno ne zahtijevaju liječničku intervenciju. Liječničke ispričnice su u većini slučajeva nespecifično označene „bolest“ te je radi istih otežano voditi detaljnu evidenciju. Stoga smo u ožujku 2025. godine uputili otvoreno pismo pedijatrijskim ambulantama u kojemu smo skrenuli pažnju na potrebu za konkretnim medicinskim dijagnozama koje su uzrok izostanka djeteta.

Kroz evidenciju bolesti u jasličkoj skupini Medenjaci je evidentirano 70 izostanaka s najdužim intervalom izostanka od 25 dan. Isti interval je poznat za dijete koje boluje od kronične respiratorne bolesti.

U vrtićkoj skupini Suncokreti evidentirano je manje izostanaka, njih 51 unatoč većem broju kolektiva. Najduži interval izostanka u vrtićkoj skupini je bio 15 dana.

# GODIŠNJE IZVJEŠĆE PLANA I PROGRAMA PEDAGOGA

Pedagoginja je obavljala svoje poslove i zadatke u skladu s Planom i programom rada pedagoga za pedagošku 2024./2025. godinu. Poslovi su se odnosili na sljedeća područja:

* **Priprema za ostvarivanje plana i programa**
* sudjelovanje u izradi Godišnjeg plana i programa vrtića,
* izrada Godišnjeg plana i programa pedagoga,
* izrada Godišnjeg izvješća rada pedagoga, izvješća o stručnom usavršavanju pedagoga.
* **Rad s djecom**
* uključivanje u neposredan rad s djecom, pedagoški uvid u odgojne skupine,
* praćenje i procjenjivanje aktualnih razvojnih potreba djece,
* poslovi vezani uz upis djece, inicijalni razgovori, pedagoška dokumentacija, proces prilagodbe, raspored prilagodbe djece,
* Upisi u 1. razred, posjet školi.
* **Suradnja s odgojiteljima**
* pomoć odgojiteljicama u unapređivanju odgojno- obrazovnog procesa, uvođenju inovacija, radu na projektima,
* ostvarivanje specifičnih programa aktivnosti i projekata s djecom,
* sudjelovanje u organizaciji različitih programa i svečanosti u vrtiću (Dječji tjedan, Božićna priredba, završna priredba), obilježavanja važnijih datuma, planiranja izleta,
* pomoć pri vođenju pedagoške dokumentacije, pregled pedagoške dokumentacije,
* pomoć u interakciji s roditeljima,
* rad s odgojiteljima studentima,
* poticanje stručnog usavršavanja odgojitelja (informiranje o stručnim skupovima i predavanjima),
* savjetodavna pomoć odgojiteljima (vezano uz djecu, suradnju s roditeljima, napredovanja),
* Rad Tima za kvalitetu.
* **Suradnja s roditeljima**
* informiranje roditelja o aktualnim stvarima u vrtiću (letci, obavijesti),
* provođenje inicijalnih razgovora s roditeljima novoupisane djece,
* razgovori s pojedinim roditeljima u cilju savjetovanja, individualne informacije,
* pomoć u rješavanju problema,
* tematski roditeljski sastanci (“Djeca i ekrani”),
* sudjelovanja u radionicama organiziranima za roditelje,
* Pomoć pri upisu djece u 1. razred.
* **Suradnja s ravnateljicom**
* zajednički rad na planiranju, programiranju, organizaciji i evaluaciji sadržaja u vrtiću,
* rad na praćenju i vrednovanju rezultata vrtića,
* suradnja u organizaciji akcija, proslava,
* zajedničko rješavanje odgojno- obrazovne problematike,
* nabava didaktičkog materijala,
* rad na projektima.
* **Suradnja s društvenim okruženjem**
* stručnim suradnicima drugih vrtića i škola,
* OŠ Žakanje,
* studentima,
* policijom,
* doktoricom školske medicine.
* **Razvojna djelatnost pedagoga**
* kontinuirano dokumentiranje vlastitog rada,
* kontinuirano dokumentiranje aktivnosti rada Vrtića, vođenje pedagoške dokumentacije,
* istraživačka aktivnost,
* pisanje izvješća o radu.
* **Osobno stručno usavršavanje**
* praćenje stručne literature i periodike,
* prisustvovanje oblicima stručnog usavršavanja organiziranih u vrtiću (stručna literatura odgojiteljica prezentirana na Odgojiteljskim vijećima), stručni skupovi udruga ili organizacija koje se bave odgojem i obrazovanjem (Centar za sigurniji Internet: „Prvi ekrani- kako sigurno uvesti djecu u svijet digitalnih tehnologija“, S. Kozjak Dragčević: „Razvojna mapa djeteta (i skupine)“, A. Sedlar: „Što je eTwinning i čemu služi“, EduList (Vanjak, Resanović): „Vođenje dokumentacije pedagoga u vrtiću: propisani okvir i praksa“).

# GODIŠNJE IZVJEŠĆE PLANA I PROGRAMA RAVNATELJA

* **Vođenje poslovanja vrtića u skladu sa zakonskim odredbama**
* rad na donošenju i izmjenama akata, usklađivanje akata sa zakonskim odredbama,
* provođenje upisa djece u vrtić u skladu sa Zakonom i Odlukom Upravnog vijeća,
* provedba natječaja za zaposlenje u skladu sa Zakonom,
* vođenje pedagoške dokumentacije (Matična knjiga, Ljetopis, knjige zapisnika, dosjei djece, zdravstveni kartoni djece...),
* rad u Upravnom vijeću, provođenje Odluka Upravnog vijeća i Osnivača,
* suradnja s Općinom Žakanje u izradi izvješća o izvršenju Financijskog plana za 2024. godinu, te izradi Financijskog plana za 2025. godinu,
* izrada Plana nabave za 2025. godinu,
* kontinuirano provođenje mjera zdravstvene zaštite (sanitarni i liječnički pregledi djelatnika),
* rad u Povjerenstvu za rad kuhinje - organizacija rada u kuhinji, planiranje jelovnika, redovita nabavka namirnica, vođenje odgovarajuće dokumentacije, nadzor nad provedbom HACCP sustava u suradnji sa zdravstvenom voditeljicom,
* u suradnji s odgovornom osobom zaštite na radu kontinuirano provođenje mjera zaštite na radu – organiziranje osposobljenosti radnika iz zaštite od požara i zaštite na radu,
* kontinuiran rad na području zaštite na radu i protupožarne zaštite (redovni i periodični pregledi instalacija i opreme), vođenje vježbe evakuacije i spašavanja, periodični pregled vatrogasnih aparata,
* praćenje realizacije Godišnjeg plana i programa Dječjeg vrtića Pčelica Žakanje za pedagošku 2024./2025. godinu,
* suradnja s Općinom Žakanje s ciljem provođenja redovnog poslovanja, obavljanja odgojno-obrazovne djelatnosti i unapređenja djelatnosti (prihodi poslovanja, rashodi poslovanja, održavanje objekta, zajedničke aktivnosti, manifestacije),
* uredsko i računovodstveno poslovanje (vođenje evidencije o radnom vremenu djelatnika vrtića, urudžbenog zapisnika, knjige poslane pošte, knjige primljene pošte, narudžbenica, naloga za prekovremeni rad, zahtjeva za plaćanje računa, zahtjeva za sufinanciranje, pisanje dopisa, rješenja, odluka, potvrda i sl.),
* redovita nabava namirnica za prehranu, sredstava za higijenu i čišćenje, potrošnog i didaktičkog materijala, igračaka, informatičkih sredstava,
* suradnja s Osnovnom školom Žakanje na temama od zajedničkog interesa: zajednički umjetnički sadržaji, upis djece u 1. razred osnovne škole, posjet školi, korištenje školske sportske dvorane,
* suradnja s donatorima.
* **U odnosu na zaposlenike vrtića**
* poštivanje svih prava radnika iz radnog odnosa sukladno Pravilniku o radu Dječjeg vrtića Pčelica Žakanje,
* osiguranje zdravstvene zaštite radnika,
* osiguranje sigurnosti radnog okoliša; osposobljavanje radnika,
* uspostavljanje i održavanje kvalitetnih suradničkih odnosa među zaposlenicima,
* rad u Povjerenstvu za borbu protiv pušenja,
* **U odnosu na odgajatelje/stručne suradnike**
* kontinuirano poticanje timskog rada u cilju podizanja kvalitete rada i suradničkih odnosa te pomoć u realizaciji projekata na nivou vrtića i skupina,
* uključivanje u organizaciju aktivnosti na razini Vrtića i pojedinih odgojno-obrazovnih skupina,
* omogućavanje i praćenje stručnog usavršavanja odgajatelja i stručnih suradnika (kroz seminare, stručne skupove, radionice, te nabavku stručne literature),
* **U odnosu na djecu**
* osiguranje uvjeta za cjeloviti razvoj djeteta,
* osiguranje stručnog kadra za rad s djecom provođenje mjera,
* kontinuirano praćenje kvalitete prehrane,
* kontinuirani nadzor nad provođenjem mjera Sigurnosno - zaštitnog programa u cilju osiguranja sigurnosti djece,
* promicanje zdravstvene zaštite,
* organizirati uvjete za raznovrsnost redovitog i kraćih programa,
* uključivanje u projekte i zajedničke zadatke,
* vođenje evidencije o djeci,
* sudjelovanje u izradi propisane dokumentacije,
* organizacija rada odgojitelja,
* sudjelovanje u radu Povjerenstva za upise.
* **U odnosu na roditelje**
* organizacija rada prilagođena potrebama roditelja,
* kroz različite oblike suradnje omogućeno je posredno i neposredno uključivanje roditelja u odgojno – obrazovni rad,
* upoznavanje roditelja s radom i općim aktima Dječjeg vrtića Pčelica Žakanje,
* individualni razgovori s roditeljima i pravovremeno rješavanje problema,
* organizacija roditeljskih sastanaka.
* **Suradnja s društvenom sredinom**
* kontinuirana suradnja s Općinom Žakanje, Ministarstvom znanosti, obrazovanja i sporta, Agencijom za odgoj i obrazovanje, Zavodom za javno zdravstvo,
* suradnja sa župnim uredom, ustanovama, udrugama i sportskim klubovima s ciljem promicanja kulturnog, sportskog i društvenog života mjesta.
  + **Stručno usavršavanje**
  + praćenje zakona, podzakonskih akata i ostalih pozitivnih propisa,
  + praćenje stručne literature i periodike,
  + prisustvovanje oblicima stručnog usavršavanja organiziranih u vrtiću (stručna literatura odgojiteljica prezentirana na Odgojiteljskim vijećima), stručni skupovi udruga ili organizacija koje se bave odgojem i obrazovanjem